[{"text_idx": "#000012", "text": "Mae\u2019r bartneriaeth rhwng y gantores o Ferthyr a\u2019r cynhyrchydd San Humphreys sy\u2019n aelod o Calan, No Good Boyo a Pendevig yn mynd o nerth i nerth, ac mae dylanwadau electroneg a gwerinol y ddau yn plethu\u2019n hyfryd ar y sengl newydd."}, {"text_idx": "#000016", "text": "Go brin fod unrhyw gerddor Cymraeg yn gigio\u2019n fwy rheolaidd na hwn, ac mae\u2019n torfeydd yn heidio i\u2019w weld bob tro \u2013 yr hen a\u2019r ifanc."}, {"text_idx": "#000017", "text": "Mae o\u2019n gigio sawl gwaith dros y penwythnos yma, ac rydan ni wedi so\u0302n uchod bod cyfle i\u2019w weld yng Ngw\u0302yl Canol Dre bnawn Sadwrn. A\u2019r newyddion mawr arall ydy fod cyfle cyntaf i gael gafael ar ei albwm newydd, Cadw\u2019r Slac yn Dynn, yn yr w\u0302yl hefyd!"}, {"text_idx": "#000021", "text": "Pan dio ddim yn gigio neu recordio, mae Welsh Whisperer yn brysur yn creu hafoc gyda\u2019i fe\u0302t Hywel Pitts \u2013 dyma un o\u2019u creadigaethau diweddaraf \u2018 Brexit\u2019 (rhybudd iaith gref!)"}, {"text_idx": "#000022", "text": "Go brin bod angen llawer o gyflwyniad ar Gai Toms \u2013 wedi\u2019r cyfan, mae o heb os yn un o artistiaid a chyfansoddwyr gorau ei genhedlaeth."}, {"text_idx": "#000026", "text": "Albwm gysyniadol, a theyrnged i\u2019r reslwr Cymreig, Orig Williams, ydy\u2019r albwm newydd ac os wnewch chi bori trwy gopi o gylchgrawn Golwg yr wythnos hon fe welwch chi lun o Gai, wedi\u2019i wisgo fel Orig Williams, neu El Bantito, ar y clawr. Ac mae\u2019r tebygrwydd rhwng y ddau\u2019n ddigon o ryfeddod!"}, {"text_idx": "#000030", "text": "Mae Cwpan y Byd pe\u0302l-droed Digartref yn dod i Gymru rhwng 27 Gorffennaf a 3 Awst a bydd gwledd gerddorol i\u2019r glust yn cyd-fynd a\u0302\u2019r bencampwriaeth."}, {"text_idx": "#000032", "text": "Dyma\u2019r 17eg Cwpan y Byd Digartref lle fydd 500 o chwaraewyr o bron i 50 o wledydd yn chwarae yn erbyn ei gilydd mewn twrnament sydd wedi\u2019i sefydlu i arfogi y rheiny sy\u2019n dioddef o ddigartrefedd a gwaharddiad gymdeithasol a\u0302 phw\u0302er chwaraeon i\u2019w helpu i drawsnewid eu bywydau. Helpodd yr actor a\u2019r ymgyrchydd Michael Sheen i sicrhau bod y twrnament yn ymweld a\u0302 Chaerdydd a bu\u2019n ymarferol iawn yn ystod y paratoadau."}, {"text_idx": "#000035", "text": "Dyma\u2019r amserlen lawn ar gyfer cerddoriaeth yr wythnos:"}]